На основу члана 3. става 1. Правилника о условима и критеријумима за доделу новчане помоћи и хуманитарних пакета хране најугроженијим породицама избеглица и интерно расељених лица са Косова и Метохије са територије општине Савски венац, бр. VII/01/ 110-22/2017 од 12.12.2017.године, Kомисија за доделу помоћи, образована решењем број: 06-2-52.2/2017-I-02 oд 07.12.2017. године, расписује

**Ј А В Н И П О З И В**

 **за доделу новчане помоћи најугроженијим породицама избеглица и интерно расељених лица са територије општине Савски венац**

**ПРЕДМЕТ ЈАВНОГ ПОЗИВА**

**I**

Право на помоћ могу да остваре социјално угрожене породице избеглица и интерно расељених лица које имају боравиште на територији Градске општине Савски венац.

 **II**

Новчана помоћ у износу до 15.000,оо динара одобрава се лицима из члана I овог Јавног позива.

 **УСЛОВИ И КРИТЕРИЈУМИ**

Подносилац захтева на овај Јавни позив треба да испуњава следеће услове:

 - да је у статусу избеглице или евидентиран као интерно расељено лице;

- да подносилац захтева и чланови породичног домаћинства наведени у захтеву,

 који су евидентирани као интерно расељена лица, имају БОРАВИШТЕ на

 територији општине Савски венац. ( Лица у непризнатом колективном центру у

 Улици Рашка бб могу да имају пријаве боравишта и на другим општинама );

Ред првенства за избор корисника утврђује се на основу броја бодова које корисник као подносилац пријаве оствари, а према следећим мерилима:

1. број чланова породичног домаћинства: по члану породичног домаћинства - 10 бодова;

 максималан број бодова који се може добити на основу овог мерила износи - 50 бодова.

1. број малолетне деце или деце на редовном школовању у једнородитељском

 породичном домаћинству: по детету – 10 бодова;

1. породично домаћинство са дететом са инвалидитетом или сметњама у развоју: по

 домаћинству - 10 бодова;

1. лица ( деца ) смештена у хранитељским породицама – по лицу 10 бодова;
2. породично домаћинство где је дошло до насиља у породици – 10 бодова;
3. породична домаћинства инвалидских пензионера ( преко 50% инвалидности ) – 10

 бодова;

1. материјални положај породичног домаћинства:

породично домаћинство са укупним приходима нижим или до 50% просечне нето зараде на нивоу Републике Србије, за септембар 2017. године тј. мање од 24.106,00 динара - 10 бодова;

( Надокнаде на име туђе неге и помоћи, дечијег и родитељског додатка не улазе у приходе домаћинства );

1. болести од већег социјално - медицинског значаја ( малигна обољења, бронхијална

 и срчана астма, тешка опструктивна обољења плућа, активна туберкулоза, инфаркт

 срца, декомпензована срчана обољења, трансплантација срца, цереброваскуларни

 инсулт, епилепсија, теже душевне болести, прогресивне нервномишићне болести,

 парезе и парализе, хемофилија, инсулин зависни дијабетес, хроничне бубрежне

 инсуфицијенције на дијализама, системске аутоимуне болести, остеомијелитиси,

 ХИВ инфекције и сл. ): подносилац пријаве или члан његовог породичног

 домаћинства - 10 бодова;

1. породично домаћинство са више генерација, са једним или више чланова преко

 60 година живота: по члану – 10 бодова;

**ПОТРЕБНА ДОКУМЕНТАЦИЈА**

Уз захтев за доделу Помоћи, подносилац захтева је дужан да достави следећу документацију:

1. фотокопију важеће избегличке легитимације и легитимације интерно расељеног лица ( обавезно за подносиоца пријаве, а за остале чланове породичног домаћинства ако су евидентирани као интерно расељена лица );
2. фотокопију личне карте и пријаву боравка за расељена лица за све чланове породице, не старије од 2 године; **( лица у непризнатом колективном центру на територији општине могу да имају пријаве боравишта и на другим општинама );**
3. извод из матичне књиге рођених за децу млађу од 16 година;
4. за једнородитељску породицу, потврду о смрти брачног друга; решење надлежног суда о проглашењу несталог лица за умрло; пресуда о разводу брака и / или пресуда о поверавању деце или изјава оверена код јавног бележника да се непосредно брине о детету и да самостално обезбеђује средства за издржавање;
5. доказ о инвалидитету;
6. решења за лица ( децу ) смештена у хранитељским породицама;
7. жртве насиља у породици прилажу пресуду надлежног суда или извештај Центра за социјални рад;
8. доказ о приходима:

а) за незапослене, уверење из евиденцје незапослених за последња 3 месеца текуће године ( од Националне службе за запошљавање ), или изјава оверена у органу управе да лице није остваривало приходе ни по ком основу у наведеном периоду;

 б) за запослене, потврда послодавца о висини примања за последња 3 месеца која претходе месецу подношења пријаве;

в) за кориснике пензија – уверење од Републичког фонда за пензијско - инвалидско осигурање о примљеним исплатама пензија за претходна 3 месеца или чек од пензије за месец који претходи месецу подношења пријаве за лица која примају пезнију из бивших република;

1. медицинска документација

Наведени докази подносе се у фотокопији. Подносиоци захтева који уђу у ужи избор у обавези су да оригинална документа поднесу Комисији на увид.

**ПОДНОШЕЊЕ ПРИЈАВА НА ЈАВНИ ПОЗИВ**

Пријаве са потребном документацијом подносе се преко писарнице општинске управе Савски венац, лично или поштом на адресу:

**Градска општина Савски венац, Кнеза Милоша 69, Београд**

са назнаком **„** Пријава на Јавни позив за доделу једнократне новчане помоћи “

**Рок за подношење пријава са потребном документацијом је 10 дана од дана објављивања Јавног позива на сајту ГО Савски венац, закључно са 23.12.2017. године.**